Дагахь и бохура Эдас Сепете. Амма барта схьаолуш дош дацара. Москалшна урс хьаькхна ваьлча, шен лекха зоьртала дегI хьала а нисдина, Сепете дIахьаьжира, хIумма а олий те цо кхин аьлла. Ткъа Сепета хIумма а ца элира. Алалучу хьолехь а яцара: хораман шад хIоьттинера логе. Йист а ца хуьлуш, тила а йина, москалш гали чу теIо йолаелира. И сурт лан а ца делла, ладогIа воллу ша аьлла, аравелира Эда.